
PËR DISA NDRYSHIME NË NDARJEN ADMINISTRATIVE-TOKËSORE TË REPUBLIKËS POPULLORE SOCIALISTE TË SHQIPËRISË

Në mbështetje të nenit 77 të Kushtetutës;
Me propozimin e Këshillit të Ministrave;

PRESIDIUMI I KUVENDIT POPULLOR
TË REPUBLIKËS POPULLORE SOCIALISTE 
TË SHQIPËRISË

V E N D O S I:

Neni  1

Në rrethin e Beratit
Fshati Kapinovë shkëputet nga këshilli popullor i fshatit të bashuar Mbrakull dhe lidhet drejpërdrejt me rrethin.
Fshati i bashuar Mbrakull me fshatrat Mbrakull, Vertop e Zgerbonjë shkëputen nga lidhja me rrethin e Beratit dhe lidhen me rrethin e Skraparit.

Neni 2

Në rrethin e Gjirokastrës
Lagja Mingul shkëputet nga fshati Mingul-Nokovë krijohet fshati Mingul, i cili lidhet me këshillin popullor të fshatit të bashkuar NB Frutor.
Lagja Kordhocë shkëputet nga fshati Lazarat e krijohet fshati Kordhocë.
K rijohet këshilli popullor i fshatit të bashkuar Lazarat, me fshatrat Lazarat e Kodhocë.

Neni 3

Në rrethin e Kolonjës
Qyteti  i Ersekës ndahet në dy lagje.
Qyteti  i Leskovikut ndahet në dy lagje.

Neni 4

Në rrethin e Korçës 
Lagjja e re shkëputet nga fshati Gurrmujas dhe krijohet fshati Gurrë, i cili lidhet me këshillin popullor të fshatit të bashkuar Lekas.

Neni 5

Në rrethin e Kukësit
Lagjja Krenxë shkëputet nga fshati Shtiqen e Nangë e krijon një fshat më vete me emrin Krenxë, i cili lidhet me këshillin popullor të fshatit të bashkuar Shtiqen.
Fshati Resk ndahet në dy fshatra me emrat Resk e Malqenë, të cilat lidhen me këshillin popullor të fshatit të bashkuar Ujmisht.

Neni 6

Në rrethin e Krujës 
Lagja Bakushe Visha  shkëputet nga fshati Hasan dhe lagjja Adem Gjeli shkëputet nga qytetit Fushë-Krujë.

Neni 7

Në rrethin e Lezhës
Qyteti i Lezhës ndahet në katër lagje.
Lagjja Kolëjake shkëputet nga fshati Torovicë dhe krijohet fshat më vete me emrin Kolëjake, i cili lidhet me këshillin popullor të fshatit të bashkuar të Ndërmarrjes Bujqësore.
Lagja Kodërmulliri shkëputet nga fshati Ishull-Lezhë dhe krijohet fshati me emrin Kodërmulliri, i cili lidhet me këshillin popullor të fshatit të bashkuar Ishull-Lezhë.
Lagjja Kodërmarlekaj shkëputet nga fshati Ishull-Shëngjin dhe krijohet fshati me emrin Kodërmarlekaj, i cili lidhet me këshillin popullor të fshatit të bashkuar Ishull-Lezhë.

Neni 8

Në rrethin e Matit
Fshati Kurdari ndahet në dy fshatra me emrat Kurdari e Skënderaj, që lidhen me këshillin popullor të fshatit të bashkuar Kurdari.
Fshati Lenë ndahet në dy fshatra me emrat Lenë e Ndërfushas, që lidhen me këshillin popullor të fshatit të bashkuar Martanesh.
Fshati Guri i Bardhë ndahet në dy fshatra me emrat Guri i Bardhë e Petralbë, që lidhen me këshillin popullor të fshatit të bashkuar Guri i Bardhë.

Neni 9

Në rrethin e Përmetit
Fshati Zhepovë ndahet në dy fshatra me emrat Zhepovë e Taroninë, që lidhen me këshillin popullor të fshatit të bashkuar Zhepovë.
Lagjja Gerdas shkëputet nga fshati Fratar dhe krijohet fshat me emrin Gerdas, i cili lidhet me këshillin popullor të fshatit të bashkuar Mertinj.

Neni 10

Në rrethin e Shkodrës
 Lagjja Dashaj shkëputet nga fshati Mali i Kalajt e lidhet me fshatin Kolëjakë  të fshatit të bashkuar të ndërmarrjes bujqësore Lezhë të rrethit të Lezhës.
Fshati Laç-Qyrsaç shkëputet nga këshilli popullor i fshatit të bashkuar Mjedë e lidhet drejtpërdrejt me rrethin.

Neni 11

Në rrethin e Tropojës
Këshilli popullor i fshatit Dushaj i Poshtëm shkrihet. Lagjet Gurore, Arvenj e Dushaj i Poshtëm shkëputen nga këshilli popullor i fshatit të bashkuar i ndërmarrjes bujqësore Fierzë e lidhen me këshillin popullor të qytetit të Fierzës.

Neni 12

Zgjedhjet për këshillat popullorë që krijohen, të bëhen më datën 17 mars 1991 ditën e diel.

Neni 13

Këshillat popullorë që shkrihen, vazhdojnë funksionet e tyre deri në zgjedhjen e këshillave popullorë të rinj.

Neni 14

Ky dekret hyn në fuqi më 15 shkurt 1991

PRESIDIUMI I KUVENDIT POPULLOR
TË REPUBLIKËS POPULLORE SOCIALISTE
TË SHQIPËRISË

SEKRETRI                                          KRYETARI
Sihat Tozaj                                    Ramiz Alia








